
ACADEMIAE RH ENO * TB A JECTIN A E CDRATOBES » VIBI 
AMPLIS8IMI ! 

» 

Qoi CORATORIBOS AB EPISTOLIS ES, VIR CONSCLTIS- 
SIME ! 

PlSCIPLINAROM PROFES80RE8, VIRI CLARISSIMl! 

Qui MONEROM AOT HONORUM AMPLITODINE ESTIS CON- 

SPICOI, VIRI GRAVISSIMl! 
ARTIUM DOCTRINARUMQUE DOCTORES, VIRI DOCTISSIMl! 

Sacrorum antistites, viri venerabh.es! 
Studiosae juventutis corona, hojos academiae 

cives, commilitones exoptatissimi ! 
qootquot deniqoe adestis, qoi ad hanc solemni- 

TATEM CONFLOXRRITIS, AODITORES HUMANISSlMl! 

Fuerunt multi, qui in patria nostra nullum unquam 
philosophiae locum fore, magnopere aut questi sunt aut 
gavisi. Nec puto, illorum numerum nostris temporibus 
esse imminutum ; imo fortasse auctus est. Apud Ger- 
manos, inquiunt, vernacula planta est ; apud nos autem 
adventitia, quae in soli nostri sterilitate, in nostri aeris 
temperie florere vix potest. Ex ingenio nostratium phi- 
losophica systemata numquam prodeunt; a vicinis illa 
mutuamur, nec quod accepimus, quippe cum nostrum 

non sit nec cohaereat cum opinionibus atque affectubus 
nostris, solida industria et diuturno amore colimus. Quae 
in Germania jam ahquot temporis viguerunt decreta, quae 
philosophi vocant doyttccra, primum huc invecta mul- 
tos, juvenes inprimis, alliciunt iisque novitatis gratia se 
commendant. It fama per urbes , — sed vires amittit 
eundo. Mox contemnitur quod quasi de coelo delapsum 
adorabatur ; quod omnibus numinis instar erat mox, si 
forte hic illic quosdam retineat t tdtoXoXccTQttg , ridetur 
tamen a plerisque. Perre nequeunt Batavi subtiles istas 
definitiones et distinctiones, impcditas de rebus humano 
intellectu longe superioribus quaestiones, disputationes, 
quarum vita civilis nullos unquam fructus perceptura est. 
Nec minus respuunt dicendi illud genus, horridum nunc 
et barbarum, nunc tumidum et calamistratum, quod phi- 
losophorum generis quasi proprium esse videtur. Omnes 
doctrinae, tum physicae tum morales, laudem- suam et 
dignitatem apud nos tuentur ; philosophiam vero exsu- 
lare juberaus. 

Quid ego, jam ante hos sex annos ad ipsam hanc, 
tam aspere et inurbane exsulare jussam, philosophiam in 
Academia Batava docendam vocatus , talibus respondebo? 
Haud facile me adduci , ut ea , in quibus omne vitae 
tempus consumere placet, repugnare concedam nationis 
ingenio, cujus partem rae sentio, cujus saluti quantum 
potero prospicere ante omnia mihi cordi est, nemini mi- 
rum erit. Et tamen fortasse a philosophiae vituperato- 
ribus philosophus Ipsc haud tantopere dissentior re quam 

verbis. Fieri potest, ut quod ab iis philosophia noini- 
natur ego (dabitis enira profecto, ut in rebus inusitatis 
utar verbis interdum inauditis) ideologiara dicam, meta- 
physica vel dogmatismum, ita ut , diversis vocabulis ean- 
dem rem reprobantes , sic etiam eandem rem diversis 
vocabulis laudemus. De verbis autem cum illis dispu- 
tare, ingratum foret. Sufficit mihi, si illud, quod apud 
me philosophia est, quidquid tandem eodem nomine ab 
aliis significattfm sit aut significetur adhuc, non modo 
non esse ejiciendam, sed contra civitatis jure donanduin, 
imo a nostratibus semper esse donatum, perspicuis argu- 
mentis demonstraverim. Ad paucissimos illos, qui phi- 
losophi appellatione ornati sunt, non provocabo; appa- 
rent enim rari nantes in gurgite vasto ,; nec quod unus 
alter hic coluit vernaculum idcirco dici raeretur. De 
spinosa ne verbum quidem, quasi ille ostendat, philoso- 
phiam Batavorum quam maxime esse propriam, et ab iis 
deraum in Germaniam migrasse. Est enim unus ille in 
paucis ; et ipsi judicetis, num hac in tanta re unus to- 
tius populi causam dicere possit. Et ea ipsius ratio ac 
disciplina est, ut, si a gente nostra alienam esse eam 
confitear, ipsam tamen philosophiam ex civitate haud ex- 
pulerim. Exemplis rem meam non confirmabo ; certiora 
sunt, quibus me defendam. De nostratium indole nihil 
attinet disserere ; qualis sit, cuique vestrum non ex ar- 
gumentatione , sed ex intimo pectoris sensu et perenni 
vitae cum aliis consuetudine notissimum est. Hoc unum 
cogito, non gentis nostrae , sed philosophiae naturam 



vobis delineare , de mutata ejus conditione dilucide et 
brevissime dicens. Vestrum erit judicare, an hujusmodi 
doctrina, qualem depingam, in Hollandia colenda sit an 
vero repudianda. Me autem , hanc pro domo causam 
agentem, benevole audiatis, vestraque indulgentia ignos- 
catis quae viribus meis deesse mihi conscius sum. 

• 

Ab antiquis inde temporibus omnes, qui res sensibus 
obnoxias dividere conati sunt, distinxerunt inter eas, 
quae sensu utuntur, et eas, quae sensus expertes sunt, 
de nonnullis dubitantes, utrum ad hanc classem illamve 
referendae sint. Ab ipso homine initium, de quo ambigi 
non potuit, ita quidem, ut quid sensum iutelligamus de- 
iinire non opus sit. Dilucidius enim nihil excogitari 
potest, ita ut alia omnia potius explicet ipse, quam per 
alia explicandus sit, quapropter multi in eo solo putant 
veri esse judicium. Gaeterae res, animalia, plantae, cum 
homine comparantur, in quibus si eadem iisve simillima 
inveniuntur, quorum origo in nobis sensus est, ex eadem 
consecutione * eandem causam colligimus. 

Qaidqaid est quod sensam habeat, id necesse est sentiat 
et voluptatem et dolorem. Omnia igitur animantia, quum 
nunc in meliore causa sint, nunc deteriore statu, discrimen 
illud sentiunt et profitentur. Voluptatis verbo duae res 
subjiciuntur, laetitia in animo, commotio suavis jucundi- 
tatis et gaudium in corpore. De dolore idem valet. Volup- 
tuariam conditionem laetitia sequitur, aegritudo molestam. 

Omne aninial , simulatque natum sit, ipsum sibi con- 
ciliatur et commendatur ad se conservandum , et ad suum 
statum, eaque, quae conservantia sunt ejus status, dili- 
genda; alienatur autem ab interitu iisque rebus, quae 
interitum videantur afferre; id agit, ut ita sit affectum, 
ut optime secundum naturam affectum esse possit. Vo- 
luptatem igitur appetit eaque gaudet ut summo bono; 
dolorem aspernatur ut summum malum, et, quantum pos- 
sit, a se repellit. Voluptatem expetendam, ragiendum 
dolorem sentit, ut calere ignem, nivem esse albam, dulce 
mel, quorum nihil oportet exquisitis rationibus confir- 
mare. Jucundum motum, quo sensus hilaretur, praefert 
dolori. Sensum habe.t sui, eoque se et sua diligit. Summa 
igitur vi atque contentione id agit, ut se, vitam cor- 
pusque tueatur, ut pastum, latibula, verbo ut omnia, 
quae sunt ad vivendum necessaria et dulcem motum affe- 
runt sensibus, anquirat et paret. Quae nocitura vide- 
antur declinat, ut in eam veniat conditionem , in qua 
laetitia gestiat nec uilo dolore excrucietur. 

Maxime autem inter se differunt vires, quibus diversa 
animabum genera praedita sunt, ita ut, licet ad sum- 
mam felicitatem ac jucunditatem nullum perveniat, alia 
tamen propius accedant, alia longissimo semper intervaUo 
distent. Maxjmis in terris viribus homo gaudet ; huma- 
num genus validissimum. Vescimur enim, inquit Tullius, 
bestiis et terrenis et aquatilibus et volatilibus ; efficimus 
etiam domitu nostro quadrupedum vectiones , quorum 
celeritas atque vis nobis ipsis affert vim et celeritatem. 

Nos onera quibusdam bestiis, nos juga imponimus ; nos 
elephantorum acutissimis se*nsibus, nos sagacitate canum 
ad utilitatem nostram abutimur; nos e terrae cavernis 
ferrum elicimus , rem ad colendos agros necessariam ; nos 
aeris, argenti, auri venas penitus abditas invenimus, et 
ad usum aptas et ad ornatum decoras ; arborum autem 
consectione omnique materia et culta et silvestri partim 
ad calefaciendum corpus, igni adhibito, et ad mitigan- 
dum cibum utimur, partim ad aedificandum , ut tectis 
saepti frigora caloresque pellamus. Quas res violentis- 
simas natura genuit, earum moderationem nos soli habe- 
mus, maris atque ventorum, plurimisque maritimis rebus 
fruimur atque utimur. Terrenorum item commodorum 
' ^uinis est in homine dominatus. Nos campis, nosmon- 
tibus fruimur; nostri sunt amnes, nostri lacus ; nos fruges 
serimus, nos arbores ; nos aquarum inductionibus terris 
fecunditatem damus; nos flumina arcemiis, dirigimus, 
avertimus ; nostris denique manibus in rerum natura quasi 
alteram naturam efficimus. Est hujus roboris et domi- 
natus causa in intellectu. Homines enim, etsi aliis mul- 
tis, in hoc uno a bestiis plurimum differunt, quod ratio- 
nem habeant a natura datam, mentemque et acrem et 
vigentem, quae et causas rerum et consecutiones videat, 
et similitudines transferat, et disjuncta conjungat, et cum 
praesentibus futura copulet. Qua quo magis omnibus 
antecedunt, eo magis viribus quoque praestant. Majorem 
naturae partem idcirco imperio regere possunt, quia ma- 
jorem habent naturae cognitionem. Scientiae finibus pro- 

latis ditionis etiam fines proferuntur. Nihil nobis sub- 
jicere, nihil ad nostrum arbitrium movere et moderari 
possumus , nisi ipsius indolem perspexerimus , causas a 
quibus proficiscitur, naturae leges quibus regitttr, utili- 
tatem quam potest afferre. Nostras leges naturae non 
constituimus, nisi ipsius legibus cognitis et observatis. 

Nec alia est scientiae origo, cujus omnis summa ad 
beate vivendum relata est, idque unum expetentes ho- 
mines se ad haec naturae studia contulerunt. Initio enim 
non veri amore, sed sui ipsius amore unusquisque im- 
pulsus, id unum egit, ut suis rebus consuleret, et ma- 
- xima quadam jucunditate perfunderetur. Mox autem alia 
nata est rerum conditio, et nos quidem cognitionem rerum 
aut occultarum aut admirabilium ad beate vivendum ne- 
cessariam ducimus, eamque propter se adsciscendam ar- 
bitramur, quod habeat quiddam in se quasi complexum 
et continens veritatem. Quam enim utilitatem aut quem 
fructum petentes, scire*cupimus, illa, quae occulta nobis 
sunt, quomodo moveantur , quibusque de causis ea ver- 
sentur in coelo? Quis autem tam agrestibus institutis 
vivit aut quis contra studia naturae tam vehementer ob- 
duruit, ut a rebus cognitione dignis abhorreat, easque 
sine voluptate aut utilitate aliqua non requirat et pro ni- 
hilo putet? In ipsis igitur rebus, quae discuntur et cog- 
noscuntur , invitamenta insunt, quibus ad discendum cog- 
noscendumque moveamur. Quod maximas inter progres- 
suum causas fuisse, nullus infitiabitur. Disjuncta enim 
studiorum membra tum demum conjunguntur, doctrina- 

ruraque sors, ut ita dicam, nascitur, quum non utilitatis 
causa, quam ex iis speramus, sed propter ipsam, qua 
nitent, praestantiam eas colere coepimns. Et ne quis 
putet, sblivagam fore et jejunam hanc rerum cognitio- 
nem, nec fructus, ad quos non attendere videmur, esse 
laturam; bonam enim feret frugem, et uberiores perci- 
piemus fructus, ut illi ipsi , qui doctrinae studiis et 
sapientiae dediti sunt, adhominum utilitatem suam pru- 
dentiam intelligentiamque potissimum conferant. 

Videtis igitur A. A. , si fines imperii proferre ac diver- 
sas naturae provincias nostrae ditioni subjicere velimus, 
necesse esse , ut disjecta cognitionis membra colligentur 
et in disciplinarum formam redigantur. Est vero et 
aliud studiorum praesidium, non in conjungendo, sed 
contra in dividendo positum. Operarum dico partiti- 
onem, eo magis necessariam, quo latior pateat doctri- 
narum campus. Officia inter se diviserunt homines , et 
suis quemque imphcitum videmHs negotiis. Hic enim 
non nisi ad ea attendit , quae mari caelove fiunt ; plan- 
tarum ille formas et vicissitudines perscrutatur. Alius 
id unum in rebus corporeis curat, quod spatium occu- 
pant, suaeque disciplinae splendidum (ia&Tjaemg nomen 
imponit , quid de caeteris existimet ipsa hac ptTcovv 
fxia. demonstrans. Alius in animalia inquirit', negligit 
reliqua; ut verbo dicam , unusquisque immensae illius 
doctrinarum areae unam sibi quam colat partem eligit. 
Eadem in disciplinis consecutio, quae in artibus quaes- 
tuosis et illiberalibus. ' Tantos enim per operarura dis- 

tributionein effecimus processus , ut vix credibiles vide- 
antur, quae si facta non esset, q>vatokoyiag conditio 
non dubito quin nostra aetate eadem esset atque Grae- 
corum , imo multo adhuc deterior. 

Ita autem res humanae se habent, ut commoda sua 
semper incommoda sequantur. Universum genus huma- 
num quotidie fere pro^gTeditur ; singulos homines saepius 
retro ire nemo negabit. Sordidarum artium sequimur 
exemplum.' Idem operariorum numerus in uno die, 
negotiis distributis, plura fabricatur, quam per anni 
spatium antea conficere potuit; singuli vero operarii, 
in sua quisque arte excellentes, caeterarum artium, ni 
medicina adhibeatur, adeo rudes sunt, ut cultiorum 
virorum nomine vix digni videantur. Doctorum viro- 
rum eadem paene conditio, ut summo jure contendi 
potuerit, apud antiquos quidem qui eruditionis laudem 
quaerebant omnes ad humanitatem pertinentes artes atque 
doctrinas mente sua complexos esse nec ullam intellectus 
facultatem neglexisse ; nos autem ingenii quasdam tan- 
tum vires, paucissimas saepe , ad maturitatem perducere. 
Quid enim effecit operarum illa partitio? Eruditorum 
hominum maxima pars, in una diaciplinarum provincia 
omnibus rebus praecellens, reliquas omnes aut parvi 
facit , aut , si magnis eas eiferat laudibus , non ita tamen 
colit, ut paulum aliquid ultra primas litteras progressa 
sit. In moralibus praesertim doctrinis ingenii istae cer- 
nuntur angustiae. Physicarum enim disciplinarum qui 
uni aiteri se dedit reliquas etiam quodammodo cum ea 

conjungere earumque aliquam sibi comparare solet noti- 
tiam. Moralium autem qui hanc illamve perscrutatur, 
caeterarum admodum vulgo rudis et inscius est. Quod 
quo magis appareat , quid morales disciplinas intelligam, 
et originem unde ducant, explicandum est. 

Nihil habet dubitationis , quin homines plurimum 
hominibus et prosint et obsint, nec ulla tam detesta- 
bilis pestis est, quae non homini a)b homiue nascatur. 
Est igitur hoc maxime necessarium, non tahtum natu- 
ram, sed homines etiam nobis subjicere et ad usus 
nostros adjungere, ut eorum studiis ea, quae natura 
desiderat, expleta cumulataque habeamus, per eosdem- 
que , si quid importetur nobis incommodi , propulsemus 
ulciscamurque eos , qui nocere nobis conati sunt. Quod 
ut facere possimus, eorum indolem noscere debemus, 
animi affectiones et cupiditates quibus movetur , leges 
denique , id est constantem et perpetuum ordinem , qui 
in vehementissimo etiam animi impetu observatur. Nec 
in singulis hominibus consistere possumus ; inprimis at- 
tendendum ad eorum congregationem , ad humanam et 
civilem quae dicitur societatem. Unusquisque omni ope 
atque opera eniteretur , ut alios omnes sibi soli , suae 
causae suoque emolumento subjiceret, nisi duae res 
essent , quibus improbum illud privatae utilitatis studium 
coercetur. Nihil enim appetentius similium sui, nihil 
rapacius , quam natura , nec quidquam est , quod ad se 
rem ullam tam alliciat et tam attrahat, quam ad ami- 
citiam similitudo. Ipsa natura > praescribens , ut homo 

homini, quicamque sit, ob eam ipsam causam , quod 
is homo sit, consultum velit, vi rationis eos conciliat 
et ad orationis et ad vitae societatem; impellitque, ut 
hominum coetus et celebrationes et esse et a se obiri 
velint ob easque causas studeant parare ea, quae sup- 
peditent et ad cultum et ad victum, nec sibisolis, sed 
aliis quos caros habeant tuerique debeant. Sic ipsi inter 
se aliis alii prodesse student; in hoc naturam ducem 
secuti , commones utilitates in medium afferentes muta- 
tione officiorum , dando accipiendo , tum artibus , tum 
opera , tu# facultatibus devincientes omnium inter omnes 
societatem. Natura solitarium nihil amat, semperque 
• ad aliquod tamquam adminiculum annititur, ex quo 
efficimus , hominem naturae obedientem 'homini nocere 
non posse. Quid enim interest, motu animi sublato, 
non dico inter hominem et pecudem , sed inter hominem 
et saxum aut truncum aut quidvis generis ejusdem? At 
praeter hanc nobis ingenitam caritatis societatem alia 
etiam medicina est, quain homoeopathicam dicere mihi 
liceat. Sibi enim soli prospicere eo quisque impeditur, 
quod caeteri quoque homines sibi singuli consulunt , 
quibus , si conjunctis viribus utuntur , unua homo , 
etiamsi vatidissimus sit , multo est infirmior. Multorum 
enim odiis nullae opes possunt obsistere. Non deerunt 
unquam, hoc me non fugit, qui aliorum spoliis suas 
facultates , copias , opes augeant , quaeque ipsi non tri- 
buunt aliis, haec ab aliis desiderent; sed animadverto 
etiam, horrendos hujus studii eventus, quantum hu- 

mana valet imbecillitas, iisdem reliquorum omnium stu- 
diis averti. 

Gradus autem plures sunt societatis hominum. Ut 
enim ab illa infinita omnium inter omnes discedatur, 
propior est ejusdem gentis, nationis, linguae. In qua 
ut multum valeamus et communi utilitati servire possi- 
mus, necessariam esse ipsius cognitionem , accuratam 
rerum, ex quibus non tantum conflatur et efficitur, 
sed in quibus etiam posita est, notitiam, ex iis, quae 
disputavimus , cuique patebit. 

Nova igitur disciplinarum series oritur, ^fuae quum 
ad hominem , animum dico (physiologia enim quae nunc 
dicitur physicis annumerata est) , pertineant , moralium - 
nomine recte significari solent. 

Facta est eadem in illis tum conjunctio tum distributio, 
quam in physicis quasi digito vobis monstravi. Nec alia 
fuit consecutio. Idem universi generis humani progressus; 
eaedem in singulis hominibus ingenii angustiae. Theolo- 
gorum enim maximam partem in juris disciplina omnium 
rerum videmus ignaram ; jureconsultis ne nomina quidem 
cognita sunt summorum virorum, qui religionis causam 
tuiti sunt eamque a sordibus humanis purgaverunt. Qui 
privato juri operam dant publicum jus, gentium historiam, 
reipublicae constituendae et tuendae rationem negligunt; 
qui in rerum pubbcarum varietate versantur juris princi- 
pia vix curant. Artium ingenuarum et elegantium natura 
atque historia paucissimis cordi est; a plerisque contem- 
nitur, in gravioribus studiis , ut jactant , occupatis. 

Est igitur in aperto , A. A. , operarum partitionem 
doctrinarum progressui adeo nccessariam esse, ut eam 
negligere et ad antiquissimam conditionem redire neque- 
amus ; una autein tantorum incommodorum causam fuisse, 
ut anxie quaeramus, numaliquid reperiatur, quod damna 
arceat , commoda tueatur. Nec frustra quaerjmus ; sum- 
mus enim omnium rerum gubernator, humano generi 
prospiciens, plerosque arctissimis unius disciplinae fini- 
bus circumscribens , paucis quibusdam majqra largitus 
est, eosque in summo posuit montis jugo, unde omnia 
ejus latera atque omnem ei subjectam vallem oculis ter- 
mmare possint. Plurimas scilicet easque maxime diversas 
disciplinas mente sua complectuntur, et ita complectun- 
tur , ut earum rationem et vinculum , quo colligantur , 
penitus perspiciant. Nec enim multiplicis variaeque 
docjrinae jactatores sunt; hoc ipsorum proprium est, 
omnes illas disciplinas ad artis perpetuis praeceptis or- 
dinatae modum revocare , ut eam in toto mundo ubique 
intelligant continuationem seriemque rerum , qua alia ex 
alia nexa, et omnes inter se aptae colligataeque viden- 
tur. Exemplo rem confirmare liceat. Si quis adeo 
eruditus est, ut quid humanum genus primum in reli- 
gione , tum in civili ratione , deinde in litteris , tandem 
in artibus, sive honestis, sive sordidis , profecerit, ac- 
curate possit explicare , non is sum , qui in eo spem 
salutis ponam. Sin autem plurium disciplinarum va- 
xiarumque eruditionum ornamento acerrimum junxerit 
et subtilissfmum judicium, ut tantae molis capax sit, 

et religionem, rationem civilem, litteras, artes deniquc 
liberales et qnaestuosas, arctissimo inter se vinculo co- 
haerere sibi persuasum habeat; sin ubique in rerum 
consecutione easdem observatas viderit leges, eandem nor- 
mam , etiamsi distinctis progrediantur viis et ad diversos 
fines homines tendant , tum sine dubio is est , qui nobis 
snccnrrere et ex angustiis singularum doctrinarum nos 
eripere possit. 

In iis, quae de rerum natura disputantur , pluresjam 
conati sunt , diversas eorum partes in corpus redigere , 
et in omnibus naturae provinciis certum et immutabilem 
ordinem, inviolabiles leges et continuum ab uno gradu 
ad alterum progressum monstrare. Alii ab imis inde, 
quae in terris existunt, corporibus usque ad hominem , 
vita ac ratione praeditum, unum esse nulla re inter- 
ruptum tenorem , in quo nihil omnino desideratur , per- 
spicuis ostenderunt argumentis. Alii in ipsarum terrarum 
mutationibus sive {AtTccfiooqxoGfoov serie eundem obser- 
vatum .vident ordinem , quem in incolarum mutationibus 
perspiciunt. Alii denique, et sensibns et animo totuzn 
hunc xoapov percipientes atque comprehendentes, eandem 
ubique fabulam agi , cujus nec primus actus nec extre- 
mus a poeta neglectus est, omniaque rerum genera, 
quibus plurimae occupantur disciplinae , iisdem legibus 
subjecta esse docent. Est horum , ni fallor , ingenio 
tribuendum, non partes naturae, sed ipsam nobis cog- 
nitam esse naturam. 

Nec in moralibus disciplinis desunt , qui operam dant , 

ut eas colligent atque artificio et via tradant. Littera- 
rum enim historiam conjungi et componi videmus cum 
artium, cpvatoloyiag , juris, civilis rationis, ipsius re- 
ligionis historia. Publicarum etiam rerum vicissitudines, 
quarum cognitio ab aliarum omnium rerum cognitione 
separari solebat , ad opiniones et sententias hominum , 
qui aliquam in iis sustinuerunt personam, relatae sunt. 
Maximos etiam populorum raotus ac tumultus, rerum- 
que publicarum commutationes ita cohaerere cum iis 
motibus atque conversionibus , quibus philosophia et re- 
ligio fuerunt subjectae, ut ab iis diveHi nequeant, dilu- 
cide jam demonstratum est. Ovdctfxs yaa xtvavTat ,ua- 
atxyg tqottoi ccviv noXiTincov voftcov tcov piytOTcov, aii,' 
tpijot t( /fctfiojv xcci iyoo ntiQotiat. 

At videte, A. A. , quo tandem , tardo pede progressi, 
pervenerimus. Ipsa haec disciplinarum colligatio , cujus 
finis est, ut omnes aliquando in unius disciplinae for- 
mam redigantur, philosophia est, et philosophus is 
solus dici meretur , qui ad hunc finem tendit, et eadem 
ratione plures doctrinas inter se conjungit , qua in ipsis 
singulis doetrinis diversae conjunguntur sententiae. Ad 
summum igitur philosophiae gradum nemo accedit, nisi 
qui omnes omnino disciplinas , cunctns humanae scientiae 
partes , arte concludere , in omnibus mundi provinciis , 
sive ad corpus pertineant sive ad animum, eundem or- 
dinem , easdem leges observatas esse dcmonstrare possit. 
Quis autem est, cui hanc Corinthum adire contigit? 

Quis omnem rerum universitatem tam accurate novit , 

2 



— 18 — 

ut in nulla re peregrinus sit atque hospes? Quis rerum 
physicarum ac moralium aeque peritura se profiteri po- 
test? Paucissimi sane adeo beate vivunt. Apud hos 
solos summa invenitur philosophia , ad quam quo propius 
> accedimus , eo digniores sumus philosophi appellatione. 

Philosophicae inquisitiones ac disceptationes , si talis 
earum indoles est qualem delineavi . nullum certe habent 
in cultu horrorem. Allicient potius quam deterrebunt 
eruditos , qui in una altcra doctrinarum parte excellunt. 
Quodsi, ad ea attenti, quae philosophiam simulare so- 
lent , hostilia adversas eam induunt , eamque contume- 
liis insectantur , injuriae criminis rei vix videntur. Na- 
turalis quae dicebatur pliilosophia , in ipso hoc saeculo 
omnium iere sermone celebrata , imo janua dicta , qua 
effracta et revulsa tota pateret natura, hodie inutilis 
habetur contcmplatio , quae philosophis forte in deliciis 
esse potest , physicis autem admodum vana cst et sterilis. 
Etenim si, ut ab ipso schkllingio dictum reperimus, 
illius est , ad hanc respondere quaestionem , num omnino 
consistere possit natura, nullam sine dubio utilitatem 
physico afferet, qui ad yatvoptra tantum attendit, 
parum curans, utrum in mente sola, an etiam extra 
cogitationes existant. Verum ab inani hac disciplina, 
abstrusis occupata quaestionibus , verbis utenti aeque 
abstrusis, philosophiae honorem abjudico. Mihi phi- 
losophia naturalis , quam apud eos ne quaeratis , qui 
ipsius auctores atque principes dicti sunt, ea doctrina 
est, quae ostendit, totam naturam opus esse summa arte 

perfectum, cujus diversae partes efficiunt, ut totius 
artificii vis atque splendor augeatur , aut , si quis malit 
hoc simili uti, imperium, cujus diversae . regiones arc- 
tissime cohaerent eademque prima lege reguntur. Haec 
tanta luce res corporeas perfundit , haec tantopere exacuit 
ingenii aciem , ut totam naturam mentis oculis terminare 
et vinculum perspicere possimus, quo remotissimae res 
colligantur. Nec hujusmodi disciplinae momentum et 
auctoritatem ab ullo umquam physico , cujusvis naturae 
partis ipse contiueatur finibus , parvi factum iri , audacter 
contendo. At procul ab ea absint qui in ipsa astrono- 
mia, chemia, physiologia, parum admodum profecerint, 
et paucis quibusdam animo anteceptis rerum informa- 
tionibus contenti, iunuoiav contemtui habeant. Nemo 
ad eam accedat, nisi qui iuneiQixag disciplinas quam 
accuratissime fieri potest cognoverit , et , in ipsarum 
omnium quasi centro positus, levi opera ad quamvis 
orbis partem se movere possit. Est mihi in hac phi- 
losophiae parte humboldtius , ne aliorum nomina reci- 
tem, dux atque auspex. Ipsius audiatis verba, quibus 
suam rationem ac disciplinam eleganter exposuit. 

Hoc, inquit, licet enim in Latinum illa convertere, 
hoc cogito, rerum universitatem vere universitatem , 
corpus , intelligere ; in singulis rerum formis ea*sdem 
percipere conditiones , easdem naturae leges ; ^t ab ipsis 
his legibus ad causarum nexum adscendere. Incipit 
hoc mundi seu naturae ordinis intelligendi studium ab 
iis conditionibus , quibus physicae mutationes ubivis juris 

quasi aequabilitate subjectae sunt ; ducit ad eorum, quae 
videmus, perceptionem atque intelligentiam , minime 
vero ad illam naturae contemplationem , quae ab una 
proficiscitur cogitatione , neque ad eam unitatis rationem, 
quae ab ifintigia divulsa est. Ab ea enim longo inter- 
vallo distamus aetate , qua fieri posse confidebatur , ut 
omnia, quae sensibus et animo percipiuntur , ad abso- 
lutum quemdam naturae conceptum referantur. Physica 
illa, quam persequor , xoaftoygacpia non eam simulat 
de rerum natura doctrinam , quae sola nitatur ratione ; 
est potius eorum , quae videntur et t/xntiQia duce cog- 
noscuntur, complectio vel, si hoc verbum aut minus 
placet aut minus intelligitur , xaTaXijipig. Unitatis ra- 
tio . ad quam noafxo/Qacpta mea reducenda est, non 
nisi ea est, quam in rerum gestarum narratione, in 
historia , appetimus. Omnia quae fiunt , sive in eorum 
serie , quae aut ipsa rerum natura gignit aut hominum 
virtute in ea efficiuntur, sive in gentium fatis, verbo 
omnia , quae casui et vicissitudini obnoxia sunt , e phi- 
losophicis notionibus duci ac describi nequeunt. Koopo- 
ynayta et perpetua rerum gestarum historia aeque ad 
ifinttqiav pertinent ; utriusque autem meditatio atque 
complectio, arguta rerum descriptio et digestio, tum 
a nafoira tum a gentibus gestarum, fidera nobis faciunt, 
omnia aeterna disponi necessitate, quae omnes tum 
corporum tum animorum vires regit , quaeque ipsa na- 
tura habenda est in utraque ipsius parte, et rerum 
corporearum , et eorum , quae ab omni mortali concre* 

tione segregata sunt. Ea inde nascitur perceptionis 
siinplicitas atque perspicuitas*, ea naturae legum cognitio, 
quae iu ifintiQixaig disciplinis ultimus videtur huma- 
narum indagationum finis. 

Quod valet de philosophia naturali idem etiam de ea 
valeat necesse est , quae ad animum , ad officia , ad ci- 
vitatem refertur. Cujus diversas partes ne orationeper- 
sequar, quum summas rerum tantum attingere longius 
foret, de una juris philosophia sive naturali jure dicen- 
dum videtur. Antea ddvvcov instar in juris sacrario 
sanctissime eam cultam fuisse constat. Ad haec occulta 
ac recondita templi, quo vulgares Jureconsultos adire 
fas non erat, maximo tantum doctrinarum pontifici, 
philosopho nimirum , aditus patebat. Multa cum vene- 
ratione eum omnes prosequebantur , qui divinum ibi 
ac aeternum jus suis ipse oculis intuebatur, suisque 
auribus sancta audiebat juris oracula, nullis inter- 
rupta civilis juris fortuitis et arbitrariis praeceptis. 
At quantum mutata est rerum conditio ! Hiccine est 
ille telamo, modo quem gloria ad coelum extulit? . 
Quem adspectabant? Cujus ob os Graji ora obverte- 
bant sua? Jureconsulti eum admirari ejusque effatis et 
xvQiaig dogaig audientes esse desierunt, nec amplius 
sanctos recessus philosopho invident. Cui enim bbno 
aeternum illud jus, quo nullo umquam tcmporc uti 
poterunt? Nec facile adducuntur ad credendum, illum, 
qui ne nQovaov quidem civilis jurisadierit , ad intimos 
divini ac naturalis juris recessus penetrassc. Equidem 

sane non miror ♦ maxima eos prosequi inimicitia simu- 
latam hanc philosophiam , quae, a veris civitatium ju* 
ribus mentem avertens, ad illud jus attendit, quod 
numquam usu recipiendum sit. At alia omnia sectatur 
juriB philosophia, qualem animo meo concepi. Quicum- 
que ei se dederit a jure civili , patrio inprimis , initium 
faciat, ac tunc demum, quura jureconsulti nomen sine 
ulla arrogantia sibi vindicare poterit , ad altiora tendat 
caque conjungere studeat, quae in ipsa jurisprudentia 
disjuncta viderit. Tunc demum quaerat, quid tandem 
in homine et in civili reperiatur societate, unde juris 
atque injuriae notio ortum habeat , et qua ratione haec 
idta magis magisque se explicuerit et ad nostri juris 
maturitatem perducta sit; tunc demum ad perfectiorem 
illain juris speciem omnes in animo suo informatas 
notiones, maximam sine dubio partem e sua aetate suaque 
gente petitas, digerat et disponat. Hoc enim juris 
philosophiae proprium est, disjunctas juris partes colli- 
gare; rationem ostendere inter privatum jus et publicum; 
. locum indicare, qui a jure criminali quod nunc dicitur 
occupatur; explorare vim poenarum et vinculum, quod 
inter eas et juris injuriaeque notionem intercedit; in 
earum principia et finem inquirere. Hanc autem disci- 
plirfam omnibus jureconsultis, qui majorem quam legulei 
dignitatem appetunt , et in ipsarum , quibus jus definitur, 
legum constitutionem vim habero cupiunt, summe ne- 
cessariam esse , nullus dubitabit. Ilaec scilicet efficit , 
ut in legibus emendandis certo gradu incedere possit 

populus; nec enim perfectam illam et omnibus numeris 
absolutam juris speciem ante oculos ponit, cujus nulla 
umquam gens capax erit; explicat potius, a quibus 
initiis suae aetatis suaeque gentis homines profecti, 
quo pervenerint , quae , nisi me omnia fallunt , una via 
est, qua ad eam juris descriptionem progredi possit 
humanum genus, quae omnium commodis, omnium 
saluti optime serviat. 

Haec duo exempla sufficere . videntur , ut et philoso- 
phum eteos, qui ad singularum disciplinarum studia ani- 
mum referunt , in iisdem rebus elaborare, perspicue 
demonstratum sit. Numquam ita inter se convenerunt 
eamve fecerunt partitionem , ut omnia , quae in hoc 
mundo exstant , horum ingenio assignarentur , alius 
autem quidam mundus , qui tanturamodo ad cogitationem 
valeat, illi, philosopho nimirum, mandaretur. Jam satis 
diu philosophia veras res effugit, ut in sublimiores fic- 
tarum rerum regiones adscenderet , e quibus nullos vita 
civiiis fructus percipere potuerit. Non is sum, qui ab 
hujusmodi philosophis plurimos errores ac praejudicatas 
opiniones eversas esse negem, verum hoc etiam contendo, 
omnem eam utilitatem , quam maximi sane facio , non 
ex sterili ipsorum philosophia , verum ex critica , qua 
simul inclyti fuerunt, arte petitam esse. Qui multum 
in rebus externis valere cupit ab eo incipiat, ut earum 
conditionem , ut mundum hunc aio&ijrov penitus cog- 
noscat et omnia, quibus uti possit, explorata habeat. 
Is enim optimus erit philosophus , qui piurimas disci- 

plinas accurate tenet iisque ingenii dotibus excellit, quae 
in disjunctis atque dispersis colligandis cernuntur. Qui 
omnes doctrinas mente sua complecti nequit aliquas ex 
iis eligat, quae arctius inter se cohaerent, seu physi- 
cas igitur seu morales. Hoc autem unusquisque cogi- 
tct , cum , qui philosophi partes agere velit sine per- 
fecta completaque, quantum humanae vires valeant, di- 
versarum disciplinarum notitia, praestigiatorem esse, qui 
primum se ipse, tum alios etiam decipere conatur. Et 
ne quis putet, extinctam esse eorum gentem,. inanem 
quam tenuerunt regiam. Illi quidera , qui in naturalis 
philosophiae studio florere dicebantur , tenui nostris 
temporihus auctoritate sunt. Nec illi laudibus efferun- 
tur, qui simulatae isti juris philosophiae operam dant. 
Verum novi cxstiterunt homines, qui, tum historiae tum 
publici juris admodum imperiti , de civitate tamen op- 
timaque ejus forma philosophantur , et singularem , ut 
prae se ferunt, quandam summae perfectionis speciem 
animo et mente informantes, omnia ad ipsius effigiem 
disponere et digerere student, nulla neque temporum 
neque conditionum ratione habita. Negligunt enim snb- 
limes isti nugatore», hanc quoque disciplinam , quae ad 
civilem rationem pertinet, ita ab ipnttQia pendere, ut, 
quod a bacone minus quidem latine, sed recte tamen 
dictum reperimus, «circa subjectum versetur, quod cae- 
terorum omnium maxime est materiae immersum, ideo- 
que difficillime ad axioroata reducitur." 

Si vera sunt. A. A., quae disputavimus, quid de phi- 

losophorum oratione et vocabulis judicandum sit , quibus 
utuntur quasi privatis ac suis, facile ex iis colligitur. Post 
kantium imprimis adeo horridum et barbarum fuit eorum 
dicendi genus, ut ad ea, quae litteris mandaverint, ple- 
risque etiam doctioribus viris aditus vix pateat. Errant 
autem , qui ad hunc sermonem alligatos eos censeant. 
Qui in iisdem rebus versantur, in quibus caeterae 4isci- 
plinae occupatae sunt, non est, quod aliis utantur verbis. 
Nec enim, quum eorum orationem ad commune judicium 
popularemque intelligentiam accommodandam esse dico, 
illud cogito, necesse esse, ut indoctis scribant et ab omni- 
bus intelligantur, verumhoc unum, ut eam tantummodo 
animi attentionem exigant, quae jure ab omnibus postu- 
latur , qui cogitationes suas ordine disponere solent. 

Audivistis igitur, quid philosophiam intelligam quaeque 
sit ipsius oratio. Vix opus est, ut multa addam. Causa 
vicisse jam videor, etiamsi perorare recusem. Hoc scili- 
cet mihi persuasum est, vestro omnium judicio hanc 
disciplinam, cujus origines vobis monstravi, non impro- 
bari, verum summis ornari laudibus. Hanc sine dubio 
non ad Germanos rejiciendam esse censetis ; ex injusto 
exsilio in patriam hanc revocatis, atque omni postliminii 
jure donatis, in parem juris libertatisque conditionem 
cum reliquis humanae scientiae partibus eam recipientes. 
Quid enim ? Hoccine Batavorum proprium sit, singulas 
quidem doctrinas summo animi ardore excolere, earum 
vero conjunctionem omni studio arcere? Num astrono- 
mia, yvoioXoyiu, chemia, botanice , mathesis etiam, in 

Hollandia florebunt ; philosophia autem, quae per totam 
naturam easdem leges observari, intimoque vinculo om- 
nes ipsius partes cohaerere ostendit, turpiter neglecta 
jacebit? Quid? humanitatis studia, in quibus majores 
nostri excelluerunt, locum suum et decus apud nos tue- 
buntur ? Theologia, jurisprudentia , reipublicae gerendae 
ratia et prudentia, sempiternae gloriae Batavos commen- 
dare pergent; philosopllia autem, quae in religione, in 
jure, in civili ratione, in litteris etiam, idem nostrae 
gentis ingenium reperiri docet, contemnetur omuique 
aflicietur ignominia? JSfemini vestrum hujusmodi quid 
in mentem venire potuit. Si philosophiam vituperare 
ausi fuistis , eam intellexistis , quae a veris rebus ad 
idtag evolare conatur , nec ducem sequitur tfintiQiav. 
Ad hanc autem, quam vobis delineavi, non atten- 
distis ; haec , simulac formam ipsius et tamquam faciem 
videtis , mirabiles in animo vestro amores excitat. Nec 
enim quidquam aliud est prae"ter studium sapientiae; 
sapientia autem , ut a veteribus philosophis definitum 
est , rerum divinarum et humanarum causarumque , 
quibus eae continentur, scientia. Nulla pars ejus in- 
culta ac deserta est ; omnia ejus praecepta ad vitam 
referuntur ; frugifera tota et fructuosa , cui qui pareat 
omne tempus aetatis sine molestia possit degere. Pergant 
igitur homines nostri in eam incumbeVe ; pergite juve- 
nes ! philosophiae operam dare ; fructus percipietis uber- 
rimos; rudem enim et indigestam disciplinarum molem ita 
in corpus redactam videbitis , ut in omnibus , quae in 

universo hoc mundo exstarit, unius primae legis iraperio 
subjectis, unius etiam mundi genitoris vestigia appareant. 

Academiae historia paucis exponenda est ; copiose enim 
de ea dicere haud placet. Nemini vestrum gratum fore 
arbitror , si singula consectar et colligam, quae ex museis 
nostris caeterisque ejusmodi studiorum praesidiis elata 
quaeque in ea invecta sunt. Hoc etiam anno, ut antea, 
doctrinarum explicationi servierunt; fuerunt autem sine 
insigni accessione. De bibliotheca tantum plura dicenda 
videntur ; majora enim habuit incrementa , quibus appa- 
ruit, iilam erga patrias academias liberalitatem, qua ma- 
jores nostri cernebantur, imminutam quidem nec tamen 
prorsus extinctam esse. Accepimus enim ab amplissimo 
viro, cujus nomen publice referri vetuit ejus modestia, 
omnium fere, quae ad fabulas Plautinas spectant, libro- 
rum corpus, ita ut in hac litterarum parte paucissima 
sine dubio hic desint. Ostendit iterum acceptissimo hoc 
munere venerabilis ille hujus academiae alumnus, quanti 
faciat Musarum sedem, cui ipse plurima accepta refert. 
Utinam omnes fructuum, in academiis perceptorum, adeo 
essent mcmores et eandem gratiam redderent. Lubens 
enim confiteor, studiorum praesidia, cum ex publico 
aerario vix sustententur, privatorum hominum dona,ut 
vitam agere pergant vere vitalem , admodum desiderare. 
Quod ab aliis etiam perspectum esse gaudeo, nonnullis 
scilicet ditioribus hujus urbis civibus , quorum muniii- 

centia tria fere florenorum millia in bibliothecae usum 
contulit. Gratias vobis ago sincerrimas, nobilissimi viri ! 
si qui inter auditores meos adestis. Nomina vestra mihi 
incognita sunt , nec ea memoriae tradere possum, sed 
fructus eorum, quae fecistis , a studiosa juventute pcrci- 
pientur, quamdiu litterae in patria nostra florebunt. Ni- 
hil aliad quaesivistis ; hoc decus vestrum, haec vestra 
laus sit apud posteros ! 

Annus in nostro amplissimo senatu , academiae Cura- 
tores atque Professores! sine clade fuit. Nullum luge- 
mus. Senibus etiam dira mors pepercit. Unus hartingius 
noster, quem omnes observamus et diligimus, iniqua 
valetudine conflictatur, nec tamen , est Deo gratia! pc- 
riculose aegrotat. Speramus fore, ut optimus ille vir, 
summa assiduitate , maxima doctrinae copia conspicuus , 
cujus tota vita in rebus honestis perspecta est, brevi in 
sanitatem restituatur, suisque disciplinis ornamento sit 
atque praesidio. 

Ttbi inprimis gratulamur, Clarissime suerman ! vene- 
rabilis professorii ordinis Nestor, cui, licet morti vici- 
nus fueris, restitutam esse sanitatem omnes gaudemus. 
Studiorum causae , aegrotantibus , patriae servatus es. 
Diu adhuc nobis superstes esto consilium atque ratio, 
auctoritas et sententia, quibus per tantam annorum se- 
riem nobis profuisti, tuaque senectute, quae a rebus 
gerendis te non abstrahit, senatus noster illustrari 
pergat. 

Te quoque, Clarissime schroder van der kolk! op- 

timis ominibus prosequimur, qui quintum muneris tui 
lustrum ante has aliquot dierum hebdomades celebrasti. 
Meum non est enaTrare , quid tibi debeant studiosi ju- 
venes, quibus magnam doctrinae tuae copiam effundis, 
quid anatomia, physiologia, psychiatria, quibus tum usu 
tum ratione ita profuisti , ut nova mente captorum cura 
atque conditio a te originem ducat, tu autem ipse prin- 
cipem non tantum in patria nostra locum occupes sed 
apud exteros quoque omni laude floreas. Maneant tibi 
eaedem vires, idem ingenii vigor, eadem animi pietas, 
qua humano generi consulere numquam non studuisti, 
tuoque exemplo juniores alii impellantur, ut ex tuis 
ipsius votis, tua vestigia prementes, disciplinarum tua- 
rum fines magis magisque proferant. 

Tu etiam, Clarissime visscher! eodera fere tempore re- 
miniscendo festum illum diem recognosti , quo ante hos 
viginti et quinque annos patriae litteras et historiam pu- 
blica auctoritate tradere coepisti. Laeta tibi fuit haec re- 
cordatio ; quid enim, ubi praeteriti temporis spatium respi- 
cimus, majori gaudio nos afficiat, quam ante partorum 
bonorum memoria atque copia, industriae , laboris, impi- 
gritatis conscientia? Et tu quidem erudiendo ac docendo 
juventutem numquam fuisti contentus; extra scholarum 
fines etiam tum voce tum scriptis illud semper egisti , 
ut antiqua suae gentis monumenta evolverent populares 
nostri, et, ut nostrae actatis rationi servire possent, 
quid a majoribus factum sit memoriae mandarent. Diu 
tibi concessum sit, haec tua instituta tenere, et in iis 

elaborare disciplinis, quas omnes procul dubio , quibus 
patriae salus cordi est, maximi faciunt. 

Utinam vobis quoque Academiae cives ! laeta tantum 
accidissent. Sed eheu ! vestro ordini plures socii a morte, 
quae nec juvenili parcit aetati, erepti sunt. Supremum 
obierunt diem 

GUILIELMUS MOLEMANS, 
ADOLPHUS THEODORUS DYON BABENDS , 
ARENTIUS JANUS BOSKEN , Ct 
ARENTIUS CORNELIUS HUGO BOEZEB. 

At quid eorum nomina in memoriam vobis revoco , 
quae pia mente colitis ? Ingenii dotes animique virtu- 
tem diram mortem non arcere, experti estis. A paren- 
tum amantissimo pectore divulsos vidistis filios, in quibus 
vitae et senectutis omnem reposuerant spem ac felicitatem. 
Ne umquam talium exemplorum obliviscamini. Hila- 
ritatem aetas vestra amat et exposcit, nec, si intempe- 
rantem senem excipiam , morosis juvenibus tristius co- 
gitari potest spectaculum ; verum in media laetitia finem 
ante oculos habete; 

Otnncs enim una manet uox , 
Et calcanda semel via leti. 

Mixta senum ac juvenum densantur funera; nullum 
Saeva caput Proserpina fugit. 

Ad vos me converto, amplissimi Curatores! ut referam 
de civibus nostris, quorum causa ipsa haec academia 
vivit et floret, in quorum honestate ipse academiae ho- 
nos nititur. Praeter tristia, de quibus dixi, caetera 

laeta omnia atque fausta. Non molestam, sed jucundam 
regendi provinciam mihi reddidernnt. Viderunt hujus 
urbis incolae, vel in festissimis praeteriti anni diebas, 
in tanta juvenum frequentia, ita omnia esse peracta, ut 
vituperio nullus superfuerit locus , contra eorum urba- 
nitas et elegantia omnium laude digna sit habita. Non 
possum , quin , sollemnem illam dierum hebdomadem , 
cui omnes interfuimus , memoria repetens , de illustri 
hac juvenum corona optiraa quaeque sperem. Hoc enim 
audiatis velim , cives academici ! me , quadragesimum 
et tertium, quod celebrastis, lastrum recordantem, non 
tantum dispositionem laudare , qua omnia venuste et 
eleganter digesta fuerunt, sed etiam, ut cum praesen- 
tibus futura copulem, omen accipere. Quid enim? Qui 
in res festas et jocosas omni virium intentione incubuis- 
tis , eundem sane in gravioribus animi' ardorem osten- 
detis, ne umquam , in ludis serii , in seriis ludere vi- 
deamini. Ingenui, faceti, remisso homine digni fuerunt 
ludi vestri , sed memores etiam eritis, non ita a natura 
nos generatos esse, ut ad ludum et jocum facti simus, 
ad severitatem potius et ad quaedam studia graviora 
atque majora. Nec tabernarias dedistis nec planipedes 
nec Atelianas; praetextatas egistis, cogitationem et men- 
tem ad illustrem patriae historiam revocantes. Muneri 
vestro et studiorum et vitae ratio congruat. Eorum 
suscepistis personam, qui primi hic christum secuti sunt; 
ne vestitu tantummodo et ornatu Christiani sitis , sed 
raente imprimis ac moribus ; rwva cpcarog ntQina- 

Rhetoricorum, qui litteraram in Hollandia instaurationi 
servierunt, mores et opera penitus perspicere conati estis; 
ipsi, hac in re eorum exeraplum secuti, litterarum lau- 
dem, qua majores nostri floruerunt, adaugete. Nobiles 
egistis viros , qui terra marique , in artibus et doctri- 
nis, immortali gloria gentem nostram affecerunt ; ipsi 
elaborate, ut, eorum nomine digni, patriae libertati, 
vigori , ornamento prospiciatis. Pendet a vobis civium 
salus; in ecclesia, in scholis, in summis reipublicae 
muneribus, vestrum aliquando erit, eorum commodis 
consulere. Incumbite igitur m disciplinas; scientia et 
virtute excellere studete ; omnia vos excitant , moveut om- 
nia. Augustissimus ipse rex vos invitat, cui persuasum 
est, optime patriae consultum esse, si juvenes nostri in 
iis occupati sint studiis , quae ad omnem virtutem , ad 
omnem humanitatem impellunt. Recitabo quaestiones, 
quas ex ipsius munificentia et summa auctoritate propo- 
suimus. — Ecce qui denuo vobis patet campum ; ad vic- 
toriam contendite ! 

Hoc unum supercst, Clarissime fbancisce corneli 
donders! ut tibi, a rege successori mihi designato, aca- 
demiaefasces tradam. Accedas ad sedem tibi destinatam. 
Salve magnifice rector ! iterumque salve ! Lubens regendi 
munus tibi cedo. Cum fascibus omen accipias. Ploreat 
te duce alma haec Musarum sedes. Hoc etiam anno Aca- 
demiam Rheno-Trajectinam illustret sol justitiae ! 

